Diari Oficial de la Generalitat Valenciana


Sumari del DOGV 8606, del 05-08-2019 (2019/8019)

RESOLUCIÓ de 2 d'agost de 2019, de la consellera de Justícia, Interior i Administració Pública, sobre delegació de l'exercici de determinades competències en altres òrgans.
----------------------------------------------------------------------------------------------------------------------------------------------------------------------------

### Dades del document

Número de DOGV
:   8606

Data del DOGV
:   05-08-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/8019


Data del document
:   02-08-2019

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ de 2 d'agost de 2019, de la consellera de Justícia, Interior i Administració Pública, sobre delegació de l'exercici de determinades competències en altres òrgans. [2019/8019]  
Per mitjà del Decret 5/2019, de 16 de juny, del president de la Generalitat, es determinen les conselleries en què s'organitza l'Administració de la Generalitat, i la de Justícia, Interior i Administració Pública és una de les que formen part de l'estructura de la nostra Administració autonòmica. El Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, determina l'estructura de la Conselleria de Justícia, Interior i Administració Pública, i estableix els seus òrgans superiors i directius.  
Per mitjà de la Resolució de 3 d'octubre de 2017, de la consellera de Justícia, Administració Pública, Reformes Democràtiques i Llibertats Públiques, es van delegar l'exercici de determinades competències en òrgans.  
Cal actualitzar aquesta resolució de delegació per a adaptar-la a la nova estructura de la conselleria.  
En virtut d'això, i de conformitat amb el que es disposen en l'article 63 de la Llei 5/1983, de 30 de desembre, del Consell, i l'article 9 de la Llei 40/2015, d'1 d'octubre, de règim jurídic del sector públic, resolc:  
  
Primer. De les delegacions en la Secretaria Autonòmica de Justícia i Administració Pública  
1. Delegar en la persona titular de la Secretaria Autonòmica de Justícia i Administració Pública l'exercici de les competències que corresponen al Protectorat de Fundacions de la Generalitat, en virtut de l'article 29 de la Llei 8/1998, de 9 de desembre, de fundacions de la Comunitat Valenciana, en les matèries següents:  
a) Assessorar les fundacions ja inscrites sobre el seu règim jurídic i prestar, a aquest efecte, el suport necessari.  
b) Donar publicitat a l'existència i activitats de les fundacions.  
2. Delegar en la persona titular de la Secretaria Autonòmica de Justícia i Administració Pública l'exercici de les competències següents en matèria de funció pública:  
a) El nomenament del personal funcionari interí, així com la contractació del personal laboral fix, a excepció del que es preveu en els articles 3, 4 i 5 de la present resolució.  
b) La resolució de la pèrdua de la condició de personal funcionari, siga de carrera o interí, així com l'extinció dels contractes del personal laboral.  
c) La resolució de la integració del personal funcionari de carrera en els diferents cossos, agrupacions professionals funcionarials i les seues respectives escales, i determinar, així mateix, els llocs singulars del grup, subgrup i agrupació professional funcionarial corresponent que es declaren per a amortitzar.  
d) La integració del personal procedent d'unes altres administracions públiques mitjançant un procés de transferència de competències, funcions i serveis, i la integració del personal funcionari de carrera procedent d'altres administracions públiques mitjançant un procés de provisió reglamentària de llocs de treball.  
f) L'informe, de caràcter preceptiu i vinculant, dels avantprojectes de llei i dels projectes de disposicions generals que es referisquen a estructura orgànica, mètodes de treball i personal elaborats per les conselleries, del contingut de les quals es donarà informació a la persona titular de la Conselleria, d'acord amb el que s'estableix en el Reglament d'organització i funcionament.  
  
Segon. De les delegacions en la Sotssecretaria  
Delegar en la persona titular de la Sotssecretaria de Justícia, Interior i Administració Pública les competències següents:  
a) Els actes i les resolucions de reconeixement de despeses del personal que desenvolupen les seues funcions en l'àmbit de la Conselleria.  
b) Les facultats ordinàries en matèria de contractació administrativa i de dret privat, inclosa la corresponent aprovació de les factures i certificació d'obres i l'aprovació dels reajustaments d'anualitats, així com la modificació i resolució dels contractes, i de tots els actes i resolucions que calga adoptar derivats del procediment de contractació i, especialment, els relatius a aprovació d'avantprojectes i projectes, nomenament de director facultatiu de l'obra o treball, coordinador en matèria de seguretat i salut i representant de l'Administració, la recepció de les obres, i l'aprovació de programes de treball i plans de seguretat i salut, així com l'acceptació del pla de gestió de residus de la construcció, que no hagen sigut delegats en les diferents direccions generals de la Conselleria, dins dels límits legals i reglamentaris.  
  
c) Els actes de retenció de crèdit, autorització de despesa, disposició de crèdit, reconeixement d'obligacions i proposta de pagament, que no hagen sigut delegats en les diferents direccions generals de la conselleria, dins dels límits legals i reglamentaris.  
d) La devolució dels avals en matèria de contractació.  
e) Exercir la potestat disciplinària en els termes establits en la normativa en matèria de funció pública.  
f) L'autorització al personal al servei de la Conselleria per a efectuar viatges a l'estranger.  
g) La facultat d'autoritzar la despesa per la inscripció i assistència als cursos, jornades, conferències i altres actuacions del personal de la Conselleria.  
h) Acordar i imposar les sancions que corresponga en matèria de subvencions.  
i) La resolució dels procediments instats per a delimitar la responsabilitat patrimonial de l'Administració, que puguen instar-se com a conseqüència de l'actuació dels òrgans adscrits a la Conselleria.  
  
j) La incoació, els actes de tràmit i l'aprovació, amb l'autorització prèvia del Consell, dels expedients d'enriquiment injust de l'àmbit de la Conselleria.  
  
Tercer. De les delegacions en les direccions generals i en la Secretaria Autonòmica de Seguretat i Emergències  
Delegar en les persones titulars de les direccions generals i de la Secretaria Autonòmica de Seguretat i Emergències, en matèria de contractació administrativa, dins del seu respectiu àmbit funcional i que corresponguen a crèdits consignats en els seus corresponents programes pressupostaris, les facultats ordinàries en matèria de contractes menors, incloent-hi la retenció de crèdit, l'autorització de la despesa, la disposició del crèdit, el reconeixement de l'obligació, la proposta de pagament i la signatura de tots els documents comptables que siguen necessaris.  
  
Quart. De les delegacions en la Direcció General de Modernització i Relacions amb l'Administració de Justícia  
Delegar en la persona titular de la Direcció General de Modernització i Relacions amb l'Administració de Justícia, l'exercici de les competències que corresponen al Protectorat de fundacions de la Generalitat, en virtut de l'article 29 de la Llei 8/1998, de 9 de desembre, de fundacions de la Comunitat Valenciana, i en particular:  
a) Vetlar pel compliment adequat de les activitats que realitzen els promotors, així com garantir l'efectiva afectació dels béns i drets captats a finalitats d'interés general.  
b) Assessorar els patrons de les fundacions en procés d'inscripció per a aconseguir aquesta i vetlar per l'adequació i suficiència de la dotació; promoure que les fundacions ja constituïdes en escriptura pública procedisquen a la seua inscripció en el Registre de Fundacions de la Comunitat Valenciana, i en els termes previstos en l'article 13.2 de la Llei 50/2002, de 26 de desembre, de fundacions, designar nous patrons de les fundacions en període de constitució, quan els patrons inicialment designats no hagueren promogut la seua inscripció registral.  
  
c) Acordar i executar les mesures provisionals legalment establides en relació amb el patronat, i vetlar pel compliment de les obligacions que incumbeixen als patrons.  
d) Vetlar per l'efectiu compliment de les finalitats fundacionals d'acord amb la voluntat del fundador i tenint en compte la consecució de l'interés general.  
e) Vetlar per la integritat, suficiència i rendibilitat del patrimoni fundacional i verificar si els recursos econòmics de la fundació han sigut aplicats a les finalitats fundacionals.  
f) Garantir la legalitat de les modificacions d'estatuts, fusions i extincions de les fundacions, i controlar el procés de liquidació.  
  
g) Assessorar les fundacions ja inscrites sobre el seu règim econòmic, així com sobre les qüestions que es refereixen a les activitats desenvolupades per aquelles en el compliment de les seues finalitats.  
  
Cinqué. Delegacions en la Direcció General de Funció Pública  
Delegar en la persona titular de la Direcció General de Funció Pública les competències relatives a:  
a) La resolució de jubilació del personal de l'Administració de la Generalitat, així com la prolongació de la permanència en servei actiu.  
  
b) La resolució de les declaracions de compatibilitat del personal que desenvolupa la seua activitat principal en l'Administració de la Generalitat, els seus organismes, ens, corporacions de dret públic i empreses que en depenguen.  
c) La creació, el manteniment i gestió del Registre de Personal i del Registre de Llocs de Treball de l'Administració de la Generalitat.  
  
d) La resolució dels recursos de reposició contra actes administratius dictats per qualsevol òrgan per delegació, excepte els recursos de reposició contra actes administratius dictats per delegació en matèria de funció pública pel titular de la Secretaria Autonòmica de Justícia i Administració Pública.  
  
Sisé. De les delegacions en la Secretaria General Administrativa  
Delegar en la persona titular de la Secretaria General Administrativa les competències següents en les matèries atribuïdes directament al seu àmbit de gestió:  
a) La signatura dels documents comptables que siguen necessaris per a la imputació pressupostària dels pagaments a través de les bestretes de la caixa fixa per part de les diferents habilitacions de pagaments.  
b) La signatura de tots els documents de gestió comptable en matèria de despeses del personal que desenvolupa les seues funcions en l'àmbit de competència de la conselleria, que siguen necessaris per a la preparació i execució de pagaments.  
  
Seté. Delegacions en altres òrgans  
1. Delegacions relatives al personal funcionari interí i al personal laboral temporal.  
1.1. Delegar en les persones titulars de les sotssecretaries de les conselleries amb competències en les matèries d'agricultura, benestar social, educació i cultura i en la persona titular de la Direcció General de Planificació i Serveis del LABORA els nomenaments i cessaments del personal funcionari interí així com la contractació i cessament del personal laboral temporal en els supòsits següents:  
1.1.1. En el cas del personal funcionari interí.  
a) Substitucions del personal funcionari per alguna de les causes següents:  
- Incapacitat temporal  
- Permís per maternitat, paternitat, adopció o acolliment de menors  
  
- Permís per matrimoni  
- Permís per lactància  
- Reduccions de jornada  
- Llicències sense retribució  
- Plans de vacances  
- Permís sindical  
- Permís per campanya electoral  
b) Excés o acumulació de tasques per termini màxim de sis mesos, dins d'un període de dotze mesos.  
c) Execució de programes de caràcter temporal.  
1.1.2. En el cas del personal laboral temporal.  
Les substitucions del personal laboral per alguna de les causes següents:  
- Incapacitat temporal  
- Permís per maternitat, paternitat, adopció o acolliment de menors  
  
- Permís per matrimoni  
- Permís per lactància  
- Reduccions de jornada  
- Llicències sense retribució  
- Plans de vacances  
- Permís sindical  
- Permís per campanya electoral  
1.2. La delegació efectuada pel present article es refereix als nomenaments i contractes que es formalitzen en els serveis centrals dels respectius òrgans; aquesta delegació correspon a les direccions territorials respecte dels que es formalitzen en el seu àmbit territorial respectiu.  
  
2. Delegacions relatives a formalització i cessament de contractes de duració determinada.  
2.1. Delegar en les persones titulars de les sotssecretaries de Presidència de la Generalitat i de les diferents conselleries, així com en les persones titulars dels òrgans competents en matèria de personal dels organismes autònoms, la formalització dels contractes laborals de duració determinada i cessaments, produïts com a conseqüència de la finalització d'aquests, a excepció dels supòsits previstos en l'article anterior.  
  
2.2. Aquests contractes s'adaptaran a les corresponents modalitats regulades en la normativa aplicable en desenvolupament de l'Estatut dels Treballadors en matèria de contractes de duració determinada.  
  
Huité. Revocació i avocació  
La present delegació d'atribucions podrà ser revocada en qualsevol moment per l'òrgan delegant, de conformitat amb el que s'estableix en l'article 9.6 de la Llei 40/2015, d'1 d'octubre, de règim jurídic del sector públic, així com l'article 63.5 de la Llei del Consell.  
  
La delegació de competències efectuada en virtut de la present resolució s'entén sense perjudici que, en qualsevol moment, la persona titular de la Conselleria de Justícia, Interior i Administració Pública puga demanar el coneixement i resolució de qualsevol assumpte o expedient en els termes i amb els requisits establits en l'article 10 de la Llei 40 /2015, d'1 d'octubre, de règim jurídic del sector públic.  
  
  
Nové. Recursos  
Les resolucions que es dicten en virtut de la delegació conferida per aquesta resolució esgotaran la via administrativa, de conformitat amb el que s'estableix en els articles 9.4 de la Llei 40/2015, d'1 d'octubre, de règim jurídic del sector públic, i 114.c de la Llei 39/2015, d'1 d'octubre, del procediment administratiu comú de les administracions públiques.  
  
  
Deu. Suplència dels òrgans delegats  
En cas de vacant, absència o malaltia de les persones titulars dels òrgans delegats, la suplència serà exercida d'acord amb el que dispose el corresponent reglament orgànic i funcional o la norma organitzativa pròpia, i en absència d'això, segons el que es disposa per l'article 13 de la Llei 40/2015, d'1 d'octubre, de règim jurídic del sector públic.  
  
  
Onze. Constància expressa de la delegació  
En tots aquells supòsits en els quals es faça ús de la present delegació, haurà de fer-se constar expressament en la resolució o acte que s'adopte, i es consideraran dictades per l'òrgan delegant, sense que en cap cas, pertoque la delegació de competències delegades.  
  
Dotze. Revocació delegacions anteriors  
Queda revocada la delegació efectuada per la Resolució de 3 d'octubre de 2017, de la Conselleria de Justícia, Administracions Públiques, Reformes Democràtiques i Llibertats Públiques, sobre delegació de l'exercici de determinades competències en òrgans (DOGV 8146, 10.10.2017).  
  
Tretze. Entrada en vigor  
La present resolució de delegació de competències tindrà efectes a partir de l'endemà de la publicació en el Diari Oficial de la Generalitat Valenciana.  
  
València, 2 d'agost de 2019.- La consellera de Justícia, Interior i Administració Pública: Gabriela Bravo Sanestanislao.